Viðurkenningar fyrir framlag til íþrótta - og æskulýðsstarfs Á íþróttahátíð Garðabæjar sem fór fram 5. janúar sl. voru veittar viðurkenningar fyrir framlag til íþrótta - og æskulýðsstarfs . Þorsteinn Þorbergsson í Stjörnunni , Guðrún Kolbrún Thomas í Félagi eldriborgara í Garðabæ og Steinunn Guðbjörnsdóttir í Hestamannafélaginu Sóta fengu viðurkenningu . Á íþróttahátíð Garðabæjar sem fór fram 5. janúar sl. voru veittar viðurkenningar fyrir framlag til íþrótta - og æskulýðsstarfs . Í ár voru það þau Þorsteinn Þorbergsson í Stjörnunni , Steinunn Guðbjörnsdóttir í Hestamannafélaginu Sóta og Guðrún Kolbrún Thomas í Félagi eldriborgara í Garðabæ sem fengu viðurkenningu . Þorsteinn hóf feril sinn í barna og unglingaráði körfuknattleiksdeildar Stjörnunnar árið 2007 . Hann tók fyrst sæti sem ritari í aðalstjórn Stjörnunnar árið 2009 . Samtals hefur Þorsteinn setið í aðalstjórn í 9 ár þar af 8 ár sem Gjaldkeri . Hann sat einnig í Afreksjóði Stjörnunnar frá upphafi til 2018 . Þorsteinn átti sæti í Mannvirkjanefnd Stjörnunnar frá 2011 – 2018 . Hann sat í einnig stjórn UMSK fyrir hönd Stjörnunnar frá 2014 – 2018 . Þorsteinn gaf félaginu hönnun á lukkudýri félagsins árið 2010 , en hann var einn af þeim sem byrjuðu á að ljúka máli sínu í ræðu og ritum með kveðjunni „ Skíni Stjarnan “ , sem hefur öðlast sess hjá félagsmönnum . Þorsteinn Þorbergsson hefur verið ötull í sjálfboðaliðastarfi félagsins og hefur tekið þátt í fjölmorgum óeigingjörnum störfum . Þorsteinn er mjög iðinn við að taka þátt í kappleikjum félagsins og hefur verið virkur þátttakandi í Silfurskeiðinni stuðningsfélagi Stjörnunnar . Það er varla sá leikur eða keppni hjá félaginu þar sem þú kemur ekki auga á Þorstein í stúkunni og oftar en ekki á trommunum að leiða stuðningsmenn félagsins áfram í hvatningu til liðanna okkar . Steinunn hefur starfað fyrir hestamannafélagið Sóta í ára raðir . Hún hefur starfað meira og minna í öllum nefndum félagsins og var formaður þess um ára bil . Steinunn er drífandi og samviskusöm og hrífur fólk með sér í verkin . Hún gaf út fréttablað innan félags um skeið með fræðsluefni , viðtölum við félagana og allmennar fréttir um hestamennsku innan og utan félags . Hún lagði ómælda vinnu í þetta til að gleðja okkar félagsmenn . Á síðasta starfsári sá hún um mótanefndina og hélt meðal annars stórt opið íþróttamót með á annað hundrað skráningum . Það er dýrmætt hverju íþrótta félagi að eiga svona perlu innan sinna vébanda . Guðrún Kolbrún Thomas - Félag eldriborgara í Garðabæ Guðrún Kolbrún Thomas er fædd 21. mars 1944 . Síðan hún flutti í Garðabæinn hefur hún verið máttarstólpi í félagsmálum eldri borgara . Hún hefur staðið fyrir nokkrum Bridge námskeiðum og haft umsjón með bridge spili í félagsmiðstöðinni í Jónshúsi . Guðrún Kolbrún er virk í gönguklúbbi Jónshúss og hefur kveikt áhuga margra á göngu - en gengið er á hverjum degi að undanskildum sunnudögum . Þá hefur hún verið línudansari í mörg ár og hefur með áhuga og elju margfaldað þá tölu sem stunda línudans á vegum Félags eldri borgara í Garðabæ .